










«Т.Рысқұлов аудандық мәслихатының депутаттарын сайлау бойынша аумақтық сайлау округтерін құру туралы» Т.Рысқұлов аудандық аумақтық сайлау комиссиясының 2022 жылғы 29 желтоқсандағы 
№2 қаулысына өзгерістер енгізу туралы


«Қазақстан Республикасындағы сайлау туралы» Қазақстан Республикасының Конституциялық заңының 9-бабының 4-тармағына, 
14-бабының 6) тармақшасына, 21-бабының 1, 3 - тармақтарына, 22-бабына сәйкес және «Сайланатын мәслихатттар депутаттарының санын айқындау туралы» Қазақстан Республикасы Орталық сайлау комиссиясының 
2020 жылғы 11 қыркүйектегі №21/323 қаулысының негізінде Т.Рысқұлов аудандық сайлау комиссиясы ҚАУЛЫ ЕТЕДІ:
1. Т.Рысқұлов аудандық аумақтық сайлау комиссиясының «Т.Рысқұлов аудандық мәслихатының депутаттарын сайлау бойынша аумақтық сайлау округтерін құру туралы» 2022 жылғы 29 желтоқсандағы №2 қаулысына мынадай өзгерістер енгізілсін:
1.1. Т.Рысқұлов аудандық мәслихатының депутаттарын сайлау бойынша бірмандаттық аумақтық сайлау округтерінің саны 14 (он төрт) болып белгіленсін және шекаралары осы қаулының қосымшасына сәйкес бекітілсін. 
2. Осы қаулы Т.Рысқұлов аудандық мәслихатына жіберілсін.
[bookmark: _Hlk123197984]3. Осы қаулы Т.Рысқұлов аудандық сайлау комиссиясының интернет-бетінде және аудандық «Qulan tany» газетінде жариялансын.
4. Осы қаулы оған қол қойылған күннен бастап қолданысқа енгізіледі.

